Die polisie het intussen die nodige dokumentasie by die Homan-gesin bekom om ŉ saak van strafbare manslag teen die vroulike bestuurder van die minibus te ondersoek. Dit is nog nie bekend of die vrou al in die hof verskyn het nie. Maroela Media wag vir terugvoer van die Hendrina-polisie oor die saak.
Hercules se pa het gesê sy seun sal altyd onthou word vir die “woelige laaitie” wat hy was. Hy was ŉ kranige krieketspeler wat graag buite gespeel, saam met sy pa vis gevang en duiwe gevlieg het. “Dis nou bygesê as ons hom voor die televisie kon wegkry, hy was mal oor strokiesprente,” het Hercules sr. geskerts.
Die hoekoms en waaroms sal Hy op Sy tyd, wat die beste is vir julle, beantwoord en die trane sal Hy afdroog.